‘สุรพลฟู้ดส์’ทิ้งประกันภัยสมโพธิ์เจแปน
สุรพลฟู้ดส์ ทิ้งหุ้น สมโพธิ์ เจแปน ประกันภัย เผยเตรียมเงินไปขยายธุรกิจหลัก
17 ธ.ค. 2554

สุรพลฟู้ดส์ ทิ้งหุ้น สมโพธิ์ เจแปน ประกันภัย เผยเตรียมเงินไปขยายธุรกิจหลัก
นายสุรพล ว่องวัฒนโรจน์ ผู้จัดการทั่วไป กลุ่มธุรกิจการเงินและบริการองค์กรสุรพลฟู้ดส์ (SSF) แจ้งตลาดหลักทรัพย์แห่งประเทศไทย ว่า คณะกรรมการบริษัทมีมติการขายหุ้นทั้งหมดที่ SSF ถือในในบริษัท สมโพธิ์ เจแปน ประกันภัย (ประเทศไทย) (SOMPO) จำนวน 5.7 แสนหุ้น ขายในราคาหุ้นละ 100 บาท เป็นเงินสดรวมทั้งสิ้น 57 ล้านบาท ซึ่งอ้างอิงจากราคาพาร์และเป็นราคาที่ผู้เสนอซื้อได้ยื่นเสนอซื้อมา 
“คณะกรรมการบริษัทพิจารณาแล้วเห็นว่าเป็นราคาที่มีความเหมาะสมแล้ว” นายสุรพล กล่าว
นายสุรพล ว่องวัฒนโรจน์ ประธานเจ้าหน้าที่บริหาร บริษัท สุรพลฟู้ดส์ กล่าวว่า ขณะนี้ยังไม่สามารถเปิดเผยได้ว่าขายให้กับผู้ถือหุ้นรายใด เหตุผลการขายเพื่อหันมามุ่งทำธุรกิจอาหาร ซึ่งเป็นธุรกิจหลักของบริษัทและผู้บริหารรุ่นใหม่ มีแผนที่จะขยายธุรกิจหลักเพิ่มเติมจึงตัดสินใจขายหุ้นจำนวนดังกล่าวออกไป
สำหรับบริษัท สมโพธิ์ เจแปน ประกันภัย ประกอบธุรกิจประกันวินาศภัย มีทุนจดทะเบียน 300 ล้านบาท